ו. ו. ג'ייקובס

**ויליאם ויימרק ג'ייקובס** (באנגלית: **William Wymark Jacobs**; 8 בספטמבר 1863 – 1 בספטמבר 1943) היה סופר ומחזאי אנגלי. יצירתו הידועה ביותר היא "כף הקוף" שזכתה לעיבודים רבים לתיאטרון ולקולנוע.

## ביוגרפיה
### ראשית חייו
ויליאם ווימרק ג'ייקובס נולד בשנת 1863 בבית מספר 5 ברחוב קרומבי'ס רואו, שבשכונת מייל אנד אולד טאון בלונדון (ולא בוופינג, כפי שצוין לעיתים קרובות). אביו, ויליאם גייג' ג'ייקובס, עבד כמנהל רציף, ואמו סופיה הייתה עקרת בית. אביו ניהל את הרציף של דרום דבון בלואר איסט סמית'פילד, סמוך לרציפי סנט קתרין. על פי מילון אוקספורד לביוגרפיה לאומית, "ג'ייקובס הצעיר בילה זמן רב בצד התמזה, התוודע לחיי השכונה" ואף "השתולל בוופינג". ג'ייקובס ואחיו היו עדיין צעירים כשאמם נפטרה. ג'ייקובס ואחיו היו עדיין ילדים צעירים כאשר אמם נפטרה. אביהם נישא בשנית לעוזרת הבית, ולזוג נולדו שבעה ילדים נוספים, ובהם המאיירת הלן ג'ייקובס . הוא למד תחילה בבית ספר פרטי בלונדון, ובהמשך עבר ללמוד ב-"מכון הספרותי והמדעי בירקבק" (כיום מכללת בירקבק, אוניברסיטת לונדון), שם התיידד עם ויליאם פט רידג'.
[מרכז|ממוזער|רישום ה[טבילה לנצרות|טבילה של ג'ייקובס]]

### חייו הבוגרים
בשנת 1900 נישא ג'ייקובס לאגנס אלינור ויליאמס, בטקס שנערך בווסט האם, אסקס. אגנס נודעה לימים כסופרג'יסטית בולטת. על פי מפקד האוכלוסין של 1901, התגוררו בני הזוג בקינגס פלייס רואד שבבקהרסט היל, אסקס, יחד עם בתם הראשונה, שהייתה אז בת שלושה חודשים. עימם התגוררו גם אחותו של ג'ייקובס, העיתונאית איימי ג'ייקובס, גיסתו ננסי ויליאמס, וכן טבחית ומשרתת. לג'ייקובס ולאשתו נולדו בסך הכול חמישה ילדים: שני בנים ושלוש בנות.

ג'ייקובס התגורר בהמשך בלאוטון שבאסקס, תחילה בבית בשם *The Outlook* ברחוב פארק היל, ולאחר מכן ב-*Feltham House* שברחוב גולדינגס היל, שעליו מוצב שלט כחול לזכרו. לאוטון מזוהה כ-"Claybury" במספר מסיפוריו, ונופיו של היער המקומי באים לידי ביטוי בסיפור "Land of Cockaigne". שלט כחול נוסף מציין את מקום מגוריו בלונדון, ברחוב גלוסטר גייט 15 שבשכונת ריג'נטס פארק, אשר שימש בשנים מאוחרות יותר את המכון לאדריכלות של נסיך ויילס.

יקובס הצהיר כי לאחר שאימץ בשנותיו המוקדמות עמדות שמאלניות, הייתה עמדתו הפוליטית בשנים מאוחרות יותר "שמרנית ואינדיבידואליסטית".

ב-7 בינואר 1914, בהיכל המלך בקובנט גארדן, השתתף ג'ייקובס בחבר המושבעים במשפט המדומה של ג'ון ג'אספר, שדינו ברצח אדווין דרוד. באירוע זה, שבו נטלו חלק דמויות ספרותיות מפורסמות, שימש ג. ק. צ'סטרטון כשופט, וג'ורג' ברנרד שו כראש חבר המושבעים.

בשנת 1928 היה ג'ייקובס מעורב בעיבוד קולנועי ליצירותיו. הסרט הראשון שהופק נקרא *"The Bravo"*. לתפקיד הראשי נבחנו כחמישים שחקניות, וג'ייקובס ציין כי התרשם במיוחד מהשחקנית פדי נייסמית', שנבחרה לגלם את הדמות הראשית.

ג'ייקובס נפטר ב-1 בספטמבר 1943 בהורנסי ליין, איזלינגטון, לונדון, בגיל 79. מודעת אבל שפורסמה ב"הטיימס" ב-2 בספטמבר 1943 תיארה אותו כ-"רגוע, עדין וצנוע... לא אהב אירועים גדולים והתקהלויות". איאן היי כתב עליו: "המציא סגנון חדש לסיפור הומוריסטי, שבו התכונות הבולטות הן תמציתיות ויכולת לרמוז מבלי לומר במפורש."

## עבודה מוקדמת
בשנת 1879 החל ג'ייקובס לעבוד כפקיד בבנק החיסכון של הדואר. סיפורו הקצר הראשון יצא לאור בשנת 1885, אך ההצלחה הספרותית הגיעה באיטיות. בשנת 1898 הופתע הסופר ארנולד בנט לגלות כי ג'ייקובס סירב להצעה של 50 פאונד עבור שישה סיפורים קצרים, דבר שהעיד על ביטחונו הכלכלי באותה תקופה. בשנת 1899 עזב את עבודתו בדואר והתמסר לכתיבה באופן מלא.

## ספרות
ג'ייקובס זכור בעיקר בזכות סיפור האימה, "כף הקוף", שפורסם בשנת 1902 בקובץ הסיפורים "גברת הספינה" וכן בזכות כמה סיפורי רוחות נוספים, בהם "בית האגרה" (מתוך הקובץ "קשרי מלחים", 1909) ו-"ג'רי באנדלר" (מתוך "משאיות קלות", 1901). למרות הצלחתם של סיפוריו העל-טבעיים, רוב יצירתו הספרותית של ג'ייקובס הייתה בעלת אופי הומוריסטי. נושאו המועדף היה חיי הים והמלחים, או כפי שנכתב בביקורת של כתב העת פאנץ' על קובץ סיפוריו הראשון "מטענים רבים" (Many Cargoes, 1896): "גברים היורדים לים בספינות בעלות משקל בינוני" שזכה להצלחה ציבורית עם פרסומו בשנת 1896.

מייקל סדלייר אמר על ספריו של ג'ייקובס, "הוא כתב סיפורים משלושה סוגים: תיאור הרפתקאותיהם הכושלות של מלחים על החוף; חגיגת דמות ערמומית ומתוחכמת שמצליחה להתחמק (לרוב בתחבולות או תחכום) בתוך כפר איטי שכל; וסיפורי אימה אפלים."
ממוזער|ו. ו. ג'ייקובס
“מטענים רבים” זכה להמשך ברומן “חיזור הקפטן” (The Skipper's Wooing) שיצא לאור ב-1897, ואסופת סיפורים נוספת בשם “קיפודי הים” (Sea Urchins) מ-1898 העלתה אף יותר את הפופולוריות של ג'ייקובס. בין יצירותיו הנוספות ניתן למנות את “הקפטנים כולם” (Captains All), “קשרי המלחים” (Sailors' Knots) ו-“משמרות לילה” (Night Watches). אסופת הסיפורים “משמרות לילה” כוללת סיפורים קצרים שבהם מופיעה דמות החוזרת במספר סיפורים: שומר הלילה על המזח בוופינג. דמות זו מספרת על הרפתקאותיהם המופרכות של שלושה ימאים, ג'ינג'ר דיק, סם סמול ופיטר ראסט, ששבו ממסע ימי ארוך כשכיסיהם מלאים בכסף. הם השכירו יחד מגורים זמניים בלונדון, בתקווה ליהנות מתקופה של מנוחה על היבשה, אך עד מהרה איבדו את כל כספם בשל תמימותם וחוסר זהירותם, כשנפלו קורבן לתושבי הרציפים הערמומיים. ג'ייקובס הפגין רגישות סגנונית יוצאת דופן בשימושו בלשון הדיבור העממית של איסט אנד, תכונה שזיכתה אותו בהערכתו של פ. ג'. וודהאוס. וודהאוס אף מזכיר את ג'ייקובס בספרו האוטוביוגרפי “הביאו את הבנות!” (Bring on the Girls!) שכתב יחד עם גאי בולטון ויצא לאור בשנת 1954.

הסיפורים שבקובץ "מטענים רבים" פורסמו לראשונה במספר סדרות ועיתונים שונים, בעוד שרוב הסיפורים שבאסופה "קיפודי ים" הופיעו לראשונה בכתב העת "הבטלן" (*The Idler*), שערך ג'רום ק. ג'רום. מאוקטובר 1898 החל ג'ייקובס לפרסם את סיפוריו בכתב העת סטרנד מגזין, מה שסיפק לו ביטחון כלכלי כמעט עד מותו.

המשורר והמחזאי ג'ון דרינקווטר תיאר את סיפוריו של ג'ייקובס כ-"כתובים במסורת דיקנס".

## מחזותיו
עם פרוץ מלחמת העולם הראשונה החלה תפוקתו הספרותית של ג'ייקובס בתחום הסיפורים הקצרים לדעוך. לאחר מכן התמקד בעיקר בעיבוד סיפוריו הקצרים למחזות. יצירתו הבימתית הראשונה, "רוחו של ג'רי באנדלר" (The Ghost of Jerry Bundler), הועלתה על הבמה בלונדון בשנת 1899, חודשה בשנת 1902, ולבסוף יצאה לאור בדפוס בשנת 1908. במהלך הקריירה שלו כתב ג'ייקובס בסך הכול 18 מחזות, חלקם בשיתוף פעולה עם מחזאים נוספים.

## ביבליוגרפיה
### רומנים
* The Skipper's Wooing (רומן) ו-The Brown Man's Servant (נובלה), 1897
* A Master of Craft, 1900
* At Sunwich Port, 1902
* Dialstone Lane, 1904
* Salthaven, 1908
* The Castaways, 1916

### אסופות סיפורים קצרים
* Many Cargoes, 1894
* More Cargoes, 1897 (יצא לאור כ-Sea Urchins בארצות הברית, 1899)
* Light Freights, 1901
* The Lady of the Barge, 1902 מכיל את כף הקוף
* Odd Craft, 1903 מכיל את The Money Box
* Captains All, 1905
* Short Cruises, 1906
* Sailors' Knots, 1909 מכיל את The Toll House
* Deep Waters, 1911
* Night Watches, 1911
* Ship's Company, 1911
* Sea Whispers, 1926

### דרמה
רוחו של ג'רי באנדלר (The Ghost of Jerry Bundler, 1899)

### סיפורים קצרים
* "Mrs Bunker's Chaperon", Henry's Christmas Annual, 1895
* "Contraband of War", הבטלן, פברואר 1896
* "In Borrowed Plumes", מגזין דה מינסטר, פברואר 1896
* "A Benefit Performance", טו-דיי, אוגוסט 1896
* "A Love Passage", הבטלן, פברואר 1896
* "The Brown Man's Servant", מגזין פרסונ'ס, דצמבר 1896
* "Wapping-on-Thames", מגזין וינדסור, יוני 1897
* "Rule of Three", הגרפיק, 1 יולי 1897
* "The Skipper's Wooing", מגזין וינדסור, יולי 1897
* Jerry Bundler, מגזין וינדסור, דצמבר 1897
* "The Lady of the Barge", מגזין הרפר'ס, אוגוסט 1900
* "The Monkey's Paw", מגזין הרפר'ס, ספטמבר 1902

## עיבודים קולנועיים
* עיבודים לכף הקוף בשנים: 1915, 1923, 1933, 1948, 2008 ו-2013.
* A Master of Craft (1922)
* "היחסים שלנו" (1936)
* "היפה והסירה" (1937)
* "צעדים בערפל" (1955), מתוך הסיפור הקצר "ההפרעה" (The Interruption)

## ראו גם

* כף הקוף
* ג'יין ויימרק (נינה)

## קישורים חיצוניים
* 
* 

## הערות שוליים

קטגוריה:דפים עם תרגומים שלא נסקרו
קטגוריה:ילידי 1863
קטגוריה:נפטרים ב-1943